

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор №*  *BG06RDNP001-5.004 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД09-113 от 09.02.2021 г. са утвърдени Насоки за кандидатстване по процедура чрез подбор на проектни предложения № BG06RDNP001-5.004 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014 – 2020 г.

Заповедта е изменена със Заповед № РД09-463 от 10.05.2021 г., с която е удължен срока за подаване на проектните предложения. Със Заповед № РД09-55 от 24.01.2025 г. на заместник-министъра на земеделието и храните и ръководител на Управляващия орган на Програмата за развитие на селските райони 2014-2020 г. е удължен срока за изпълнение на проектните предложения до 1 юни 2025 г.

В Официалния вестник на Европейската комисия е публикуван Регламент (ЕС) 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. Съгласно чл. 2, параграф 2 от Регламент (ЕС) 2020/2220, крайният срок за извършване на плащанията по Програмата за развитие на селските райони 2014-2020 г. (ПРСР 2014-2020) и оперативните програми се удължава до 31 декември 2025 г.

Бенефициентите по процедурата са възложители по Закона за обществените поръчки (ЗОП), което допълнително забавя срока за избор на възложители, предвид възможността за обжалване на избора от участници по процедурите по ЗОП.

Възникналите през последните години кризи, свързани с COVID-19 и руското нашествие в Украйна, поставят бенефициентите пред редица предизвикателства. Ковид пандемията, а впоследствие войната в Украйна, войната в Израел и блокирането на Суецкия канал, се отразяват на доставката на оборудване и апаратура.

Бенефициенти по настоящата процедура са БАБХ и НДНИВМИ. Допустимите инвестиции са свързани с превенция и ограничаване на възможностите за разпространението на заразни болести по селскостопанските животни в страната, както и повишаване капацитета на кандидатите, пряко свързан с превенция и предотвратяване на епизоотии, както и борбата с тях, включително чрез намаляване на времето за реакция от страна на компетентните органи.

Българската агенция по безопасност на храните е компетентният държавен орган за осъществяване на официален контрол в Република България по смисъла на законодателството на Европейския съюз и осъществява контрол по цялата хранителна верига – от полето и фермата до масата.

Националният диагностичен научноизследователски ветеринарномедицински институт е специализирана структура и юридическо лице в състава на БАБХ. Извършва научноизследователска, диагностична, референтна и експертна дейност в областта на здравеопазването на животните и микробиологичната безопасност на суровини, храни, фуражи и обекти от околната среда, както и лабораторно-диагностични, референтни, потвърдителни и арбитражни изследвания и др.

С изпълнение на дейностите ще се постигнат заложени цели в европейски и национални стратегически документи, в които се определят важни обществени интереси.

С 16-то изменение на Програмата, одобреното на 08.12.2023 г., в раздел 8.1 е включен текст, че „*Крайният срок за изпълнение на проекти по инвестиционните мерки е не по-късно от 1 октомври 2025 г., освен ако не е предвидено друго в насоките за кандидатстване по конкретната процедура или в европейското законодателство.*“

В чл. 26, ал. 7, т. 1 от Закона за управление на средствата от Европейските фондове при споделено управление (ЗУСЕФСУ) е предвидена възможност за промяна на условията за кандидатстване, при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях.

Предвид гореизложеното е подготвен проект на Заповед за изменение на Заповед № РД 09-113 от 09.02.2021 г., с която крайният срок за изпълнение на договорите да бъде удължен до 15 септември 2025 г.

Проектът на заповед за изменение на Заповед № РД 09-113 от 09.02.2021 година и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН2020,за писмени възражения и предложения в съответствие с чл. 26, ал. 4 от ЗУСЕФСУ. Няма постъпили бележки и предложения в периода на общественото обсъждане.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 и ал. 7, т. 1 от ЗУСЕФСУ предлагам да издадете заповед за изменение на Заповед № РД 09-113 от 09.02.2021 година, изменена със Заповед № РД09-463 от 10.05.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 201-2020 г., изменена със Заповед № РД09-55 от 24.01.2025 г. на заместник-министъра на земеделието и храните и ръководител на Управляващия орган на Програмата за развитие на селските райони 2014-2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-5.004 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014 – 2020 г.

С уважение,

